b'\n_START_ARTICLE_\nKool & the Gang\n_START_SECTION_\nHistoria\n_START_PARAGRAPH_\nYhtyeen t\xc3\xa4rkeimm\xc3\xa4t j\xc3\xa4senet vuosien varrella sis\xc3\xa4lt\xc3\xa4v\xc3\xa4t veljekset Robert \'Kool\' Bellin bassossa (s. 8. lokakuuta 1950, Youngstown Ohio) ja Ronald Bellin saksofonissa (s. 1. marraskuuta 1951, Youngstown, Ohio) George Brownin rummuissa (s. 5. tammikuuta 1949, Robert Mickensin trumpetissa, Dennis Thomasin my\xc3\xb6s saksofonissa ja Rick Westfieldin koskettimissa. _NEWLINE_Yhtyeen ensimm\xc3\xa4inen isku pop-listoille oli heid\xc3\xa4n nimikkoalbuminsa Kool and the Gang. Vaikka yksik\xc3\xa4\xc3\xa4n albumin kolmesta singlest\xc3\xa4 ei p\xc3\xa4\xc3\xa4ssyt listojen k\xc3\xa4rkisijoille, heid\xc3\xa4n menestyksens\xc3\xa4 oli silti valtavaa. Useampia live- ja studioalbumeita seurasi ensimm\xc3\xa4ist\xc3\xa4 levy\xc3\xa4, mutta vuoden 1973 funk-levy Wild and Peaceful rikkoi valtavirtaa kappaleilla kuten "Funky Stuff", "Jungle Boogie" ja "Hollywood Swinging". Kappaleet nousivat my\xc3\xb6s R&B-singelistan k\xc3\xa4rkip\xc3\xa4\xc3\xa4h\xc3\xa4n, "Hollywood Swinging" listan ykk\xc3\xb6spaikalle. Useissa arvioissa yhtyeen vuonna 1975 julkaisema funk-levy Spirit of the Boogie nostetaan yhtyeen kokonaisuutena parhaaksi albumiksi. T\xc3\xa4m\xc3\xa4n j\xc3\xa4lkeen yhtye kuitenkin l\xc3\xa4hti diskomusiikin tielle, eik\xc3\xa4 Spirit of the Boogien j\xc3\xa4lkeisi\xc3\xa4 levyj\xc3\xa4 pidet\xc3\xa4 yleisesti kovin hyvin\xc3\xa4._NEWLINE_1970-luvun lopulla Kool & the Gangin uralla oli hetkellinen tauko joka p\xc3\xa4\xc3\xa4ttyi uuden p\xc3\xa4\xc3\xa4laulajan James "JT" Taylorin liittyess\xc3\xa4 yhtyeeseen vuonna 1979 "Ladies Night" -kappaleella joka aloitti 25 vuotta kest\xc3\xa4neen perinteen "naistenilloille" ("ladies nights") New Jerseyn tanssiklubeilla ja baareissa. Heid\xc3\xa4n ainoa listahittins\xc3\xa4, joka saavutti ensimm\xc3\xa4isen sijan pop-listalla oli vuoden 1980 "Celebration". Lis\xc3\xa4\xc3\xa4 hittej\xc3\xa4 seurasi 1980-luvun alkupuolella kuten "Big Fun", "Get Down on It" ja "Joanna". Yhtyeen maine laantui nopeasti vuosikymmenen loppupuolella. He kuitenkin jatkoivat albumeiden julkaisua l\xc3\xa4pi 1980- ja 1990-lukujen. Yksi heid\xc3\xa4n t\xc3\xa4m\xc3\xa4n ajan suurimpia hittej\xc3\xa4\xc3\xa4n oli kappale "Cherish" albumilta Emergency.'